**KĖDAINIŲ LOPŠELIO-DARŽELIO „PASAKA“**

**DIREKTORĖS REGINOS BIČKIENĖS**

**2023 METŲ VEIKLOS ATASKAITA**

2024-01-19 Nr. 1

Kėdainiai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2023 m. lopšelį-darželį lankė 148 vaikai, iš jų 3 – atvykę iš Ukrainos. Vaikų ugdymas organizuojamas 9 grupėse: priešmokyklinio ugdymo grupėje, 5 ikimokyklinio ir 3 ankstyvojo ugdymo grupėse.Įgyvendinant 2021–2025 m. strateginio plano tikslus parengtas lopšelio-darželio 2023 m. veiklos planas, kuriame numatyti prioritetai: siekti kokybiško, efektyvaus ugdymo, garantuojant ugdymo programų, formų, metodų įvairovę ir kurti sveiką, fizinį aktyvumą skatinančią, pozityviais bendruomenės narių santykiais grindžiamą aplinką. Veiklos plano tikslas – gerinti ugdymo kokybę, siekiant kiekvieno vaiko individualios pažangos.Pirmasis uždavinys: *užtikrinti ugdymo turinio kaitą, taikant inovatyvius ugdymo metodus ir būdus.* Įgyvendinant atnaujintas priešmokyklinio ir ikimokyklinio ugdymo programas, skatinau mokytojus vaikų ugdymą orientuoti į prasmingą patirtinį ugdymą(si) taikant Nacionalinės švietimo agentūros (NŠA) parengtas metodines rekomendacijas „Žaismė ir atradimai“, integruojant lopšelio-darželio parengtą STEAM programą ir metodiką, „eTwinning“ projektines veiklas. Priešmokyklinio ugdymo grupėje sudariau sąlygas naudotis EMA pratybomis, ugdant vaikų skaičiavimo, skaitymo ir rašymo gebėjimus interaktyviai ir išmaniai. Sėkmingą ir efektyvų informacinių technologijų panaudojimą vaikų ugdymui sąlygojo tikslingas resursų planavimas. Siekiau ugdymo veiklų tęstinumo ne tik lauko erdvėse, bet ir vykdant veiklas už įstaigos ribų – muziejuose, bibliotekoje, stadione. Laisvai ir kūrybingai mokytojų pasirinkti ugdymo metodai ir būdai leido sėkmingai modeliuoti ugdymo turinį, atsižvelgiant į vaikų individualius poreikius ir galimybes, turimas priemones, įstaigos tradicijas ir kultūrą. Švietimo pagalba teikta 63 specialiųjų ugdymosi poreikių (SUP) vaikams, iš jų 13 vaikų nustatyti dideli ir labai dideli SUP, parengtos 8 pritaikytos ikimokyklinio ir priešmokyklinio ugdymo programos. Įgyvendinant specialiosios pagalbos teikimo tvarkos aprašo nuostatas koordinavau sistemingos kompleksinės pagalbos vaikui ir šeimai teikimą, skatinau švietimo pagalbos specialistų ir mokytojų, ugdančių SUP turinčius vaikus, nuolatinį bendradarbiavimą, siekiant palankių ugdymo(si) sąlygų sudarymo, vertinant pasiekimus ir pažangą, rengiant pritaikytas programas. Metodiniuose pasitarimuose skatinau pedagogus dalintis patirtimi individualios vaikų pažangos stebėjimo ir fiksavimo klausimais, veiklų organizavimo ir planavimo principais. Du kartus metuose atliekama lyginamoji ugdymo kompetencijų kokybės analizė, stebima ugdytinių asmeninė pasiekimų ūgtis. Vaikų pasiekimai ir pažanga analizuojama mokytojų tarybos, vaiko gerovės komisijos posėdžiuose*.*Antrasis uždavinys: *kurti saugią edukacinę ir fizinį aktyvumą skatinančią aplinką.* Siekiant stiprinti vaikų socialinius-emocinius gebėjimus, kurti draugišką ir saugią aplinką, skatinau pedagogus tęsti dalyvavimą socialinio-emocinio ugdymo olimpiadoje „Dramblys“, organizuoti prevencines veiklas (6), įgyvendinti socialinių emocinių įgūdžių programas „Laikas kartu“ (LIONS QUEST) priešmokyklinio amžiaus vaikams ir „Kimochis“ ikimokyklinio amžiaus vaikams. Rūpinantis vaikų psichine sveikata ir reikalingų psichologinių ugdymo sąlygų sudarymu, užtikrinau, kad vaikams ir jų tėvams (globėjams) būtų teikiama reikalinga psichologo pagalba (310 individualių konsultacijų), atliktas specialiųjų ugdymosi poreikių turinčių vaikų psichologinis įvertinimas, vykdytas psichologinis bendruomenės švietimas: parengti ir skaityti pranešimai tėvams (5), organizuotos diskusijos su tėvais ir grupių mokytojais (2). Inicijavau ir kartu su komanda parengiau paraišką dėl dalyvavimo „Olimpinės kartos“ veiklose bei Olimpinių vertybių ugdymo programos (OVUP) įgyvendinimo įstaigoje. Įgyvendinant sveikatos stiprinimo programą „Sveika gyvensena nuo mažens“ ir „Aktyvios mokyklos“ veiklų planą, skatinau užtikrinti kryptingą vaikų sveikatos ugdymą ir siekti bendruomenės narių įtraukties į vykdomas sveikatinimo veiklas. Įgytos žinios OVUP mokymuose ir gautas finansavimas dviejų - sportinio („Olimpinės kartos“ finansuotas 400,00 Eur) ir sveikatos projektų (Kėdainių r. savivaldybės finansuotas 1300,00 Eur) padėjo aktyvinti visą bendruomenę, leido įsigyti sportinio inventoriaus, organizuoti mokymus mokytojams ir tėvams. Didinant sportinį aktyvumą, siekiant, kad vaikai įgytų reikalingų sveikatos saugojimo ir sveikos gyvensenos žinių, skatinau lopšelio-darželio bendruomenę dalyvauti Respublikinės ikimokyklinio ugdymo kūno kultūros pedagogų asociacijos (RIUKKPA) inicijuotuose renginiuose (6), projekto „Sveikatiada“ veiklose (4), respublikiniuose, tarptautiniuose sporto renginiuose ir projektuose. Užtikrinau kineziterapeuto ir masažuotojo paslaugų teikimą koreguojant vaikų laikyseną, judesio-padėties sutrikimus (13 vaikų). Visuomenės sveikatos specialistas grupėse vedė veiklas (22), dalyvavo įgyvendinant projektus. Trečiasis uždavinys: *skatinti lopšelio-darželio bendruomenės įsitraukimą bei tėvų (globėjų) savanorystę.* Siekdama užtikrinti ugdymo proceso kokybę, skatinau įstaigoje puoselėti besimokančios ir bendradarbiaujančios bendruomenės idėją bei dalintis gerąja darbo patirtimi. Siekiant žmogiškųjų išteklių kompetencijų plėtros, skatinau pedagogus gilinti kompetencijas: vidutiniškai per metus 1 pedagogas kvalifikacijos kėlimo renginiuose dalyvavo 12 dienų (82,8 ak. val.). Inicijavau metodinių dienų (2) organizavimą įstaigoje. Parengta 1 ilgalaikė mokymų programa, skaityti 2 pranešimai respublikiniuose renginiuose ir 1 – tarptautiniame. Skatinau pedagogus tęsti tarpinstitucinį bendradarbiavimą: organizuotas bendras lopšelių-darželių „Puriena“ ir „Pasaka“ ikimokyklinių grupių vaikų ir mokytojų renginys, mokyklos-darželio „Obelėlė“, lopšelių-darželių „Žilvitis“ ir „Pasaka“ pedagogų iniciatyva organizuojami tradiciniai sportiniai rajoniniai ir respublikiniai renginiai (2), vaikų darbų parodos (3) Mikalojaus Daukšos viešosios bibliotekos vaikų skyriuje ir Aristavos filiale, renginiai filiale „Liepa“. Skatinau plėtoti tarptautinių projektų įgyvendinimą: įgyvendinti 7 tarptautiniai „eTwinning“ projektai, iš jų trijų projektų kūrėjai yra lopšelio-darželio mokytojai. Už sėkmingą „eTwinning“ projektų įgyvendinimą mokytojai buvo apdovanoti 7 Nacionaliniais kokybės ženkleliais ir 5 Europos kokybės ženkleliais. Lopšelio-darželio bendruomenės įtrauktis vykdant „eTwinning“ projektines veiklas įvertinta „eTwinning“ mokyklos kokybės ženkleliui 2023–2024“. Inicijavau ir kartu su komanda organizavau bendruomenės sporto šventę Kėdainių arenoje, šeimų šventę lopšelio-darželio kieme. Renginiuose gausiai dalyvavo vaikai ir jų tėveliai, pedagogai, kiti darbuotojai. Organizuotos tėvų talkos įstaigos teritorijos tvarkymui, lauko ugdymo erdvių įrengimui.Nuolat skatinu lopšelio-darželio veiklos viešinimą bei renginių sklaidą rajono spaudoje, respublikiniuose leidiniuose, internetiniuose portaluose – parengti ir publikuoti 8 straipsniai apie vykdytas veiklas, sėkmingai įgyvendintus projektus. Sudariau sąlygas ir skatinau vaikų rengimą dalyvauti ir mokytojų dalyvavimą respublikiniuose, rajoniniuose renginiuose. 4 mokytojai apdovanoti Kėdainių rajono savivaldybės mero padėkomis už dalyvavimą rajoniniuose renginiuose – Kovo 11-osios šventėje ir Šeimos dienai skirtoje šventėje „Kartu. Išvien. Kasdien“, rajoninio renginio „Pirmasis įvartis“ ir respublikinio renginio „Nykštukų šėlsmas 2023“ organizavimą. Higienos instituto direktoriaus padėka sveikatą stiprinančių mokyklų veiklos 30-čio proga įteikta įstaigai už rūpinimąsi vaikų sveikata, pažangių idėjų sklaidą, sveikatos vertybių puoselėjimą. Už dalyvavimą tradicinius šokius puoselėjančių Lietuvos mokyklų konkurse „Visa mokykla šoka“ lopšelis-darželis apdovanotas Lietuvos nacionalinio kultūros centro direktoriaus III vietos diplomu.Informacija apie įstaigos veiklą skelbiama lopšelio-darželio internetiniame puslapyje [*www.pasaka.kedainiai.lm.lt*](http://www.pasaka.kedainiai.lm.lt).   |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| * 1. Telkti mokytojus ir pagalbos vaikui specialistus veikti kartu, siekiant individualios vaikų pažangos.
 | Analizuojami vaikų pasiekimai, laiku nustatomi ugdymo(si) sunkumai, organizuojama veiksminga pagalba.Tobulinamos vertinimo ir įsivertinimo formos, diegiamos naujos.Vykdomi dialogai įvairiais lygmenimis (mokytojai, specialistai, tėvai).Kuriama palanki ugdymosi aplinka, darželis ,,be sienų“, plėtojamas STEAM ugdymas.Analizuojamas taikomų priemonių poveikis. | Kartą per pusmetį organizuojami mokytojų tarybos, vaiko gerovės komisijos posėdžiai vaikų pasiekimų ir reikalingos pagalbos teikimo įvertinimui.I pusm. metodinėse grupėse, mokytojų tarybos posėdyje priimti susitarimai dėl vaiko pasiekimų vertinimo ir įsivertinimo formų atnaujinimo.Dvišaliai/trišaliai pokalbiai tarp pedagogų, švietimo pagalbos specialistų ir tėvų (globėjų) 2 kartus metuose. Dalyvauja ne mažiau kaip 80 % tėvų.Atnaujintos ir vaikų poreikiams pritaikytos 2 lauko erdvės.Per metus 10 ugdomųjų veiklų organizuota socialinių partnerių ar kitose erdvėse.30 % STEAM veiklų vyksta lauke.Tėvų apklausos duomenimis ugdymo kokybę „labai gerai“ ir „gerai“ vertina ne mažiau kaip 80 % tėvų.Atliktos vaikų įstaigos nelankymo priežasčių analizės duomenimis „Kitos priežastys“ sudaro ne daugiau 30% nelankytų dienų. | 2023 m. įvyko 2 mokytojų tarybos ir 3 vaiko gerovės komisijos posėdžiai, kuriuose buvo analizuojami vaikų pasiekimai ir ugdymo pažanga (įvardinta 100 proc. vaikų pasiekimų ūgtis).Nutarta didelių ir labai didelių SUP turinčių vaikų pasiekimus vertinti 3 kartus metuose, įvedant tarpinį vertinimą sausio-vasario mėn.Dvišaliai/trišaliai pokalbiai tarp pedagogų, švietimo pagalbos specialistų, medicinos darbuotojų ir tėvų (globėjų) vyko 2 kartus metuose (rugsėjo mėn. arba pradėjus teikti pagalbą ir gegužės mėn.). Dalyvavo 100 % SUP turinčių vaikų tėvų. Atnaujintos ir sukurtos 4 edukacinės lauko erdvės: „Vaistažolių ratas“, „Daržas“, „Tyrinėjimų erdvė“, „Medžiai (su QR kodais)“. Atsižvelgiant į sezoniškumą ne mažiau 30 % visų STEAM veiklų vyksta lauke. Organizuotos 4 veiklos miesto stadione, 7 veiklos bibliotekos filiale „Liepa“, 2 veiklos miesto parke.Organizuotos tėvų apklausos duomenimis ugdymo kokybę „labai gerai“ ir „gerai“ vertina 85 % tėvų.2023 metų vaikų lankomumo analizės duomenimis 80 % nelankytų dienų yra dėl ligos, 20 % - dėl kitų priežasčių. |
| * 1. Stiprinti įtraukųjį ugdymą, siekiant suteikti galimybes kiekvienam dalyvauti ugdymo procese, lopšelio-darželio bendruomenės veiklose.
 | Stiprinamos vadovų ir pedagogų kompetencijos, ugdant įvairių ugdymosi poreikių turinčius vaikus.Formuojamas pozityvus lopšelio-darželio bendruomenės požiūris į vaikų skirtybes.Kuriama mokymosi aplinka be kliūčių.Palaikomas glaudus ryšys su vaikų tėvais (globėjais).Parenkamos tinkamos ugdymo priemonės, ugdymas personalizuojamas. | 50 % vadovų ir 60 % mokytojų dalyvaus kvalifikacijos tobulinimo renginiuose ir įgis žinių apie įvairių ugdymosi poreikių turinčių vaikų ugdymą.Organizuotas įtraukiojo ugdymo nuostatų pristatymo renginys bendruomenei.Parengta 1 ilgalaikė programa apie specialiųjų ugdymosi poreikių (SUP) turinčių vaikų ugdymą(si).3 grupėse įrengtos pritaikytos erdvės SUP vaikams.Švietimo pagalbos specialistai 20 % veiklų vykdo grupėse.Parengtas lankstukas tėvams apie lopšelyje-darželyje teikiamą švietimo specialistų ir medicinos darbuotojų pagalbą.Organizuoti 2 švietimo pagalbos specialistų ir SUP vaikų tėvų susitikimai-diskusijos.Parengtos pritaikytos programos vaikams, turintiems didelių ir labai didelių SUP.Atnaujintos ugdymo priemonės švietimo pagalbos specialistų kabinetuose. | 100 % vadovų (2), 80 % mokytojų (9) dalyvavo mokymuose „Įtraukusis ankstyvasis ugdymas“ bei , „Specialiosios pedagogikos ir specialiosios psichologijos“ kursuose, seminare „SUP turintis vaikas grupėje: atpažinimas, pagalba“ ir įgijo žinių apie įvairių ugdymosi poreikių turinčių vaikų ugdymą.Grupių tėvų susirinkimų metu pristatytos įtraukiojo ugdymo nuostatos.Parengta ilgalaikė programa „Praktinė veikla – sėkmingiausias metodas ugdymo pažangai“.2 grupėse įrengtos pritaikytos erdvės SUP vaikams (individuali dienotvarkė ir darbo vieta kiekvienam vaikui, ramybės zonos).Švietimo pagalbos specialistai daugiau nei 20 % veiklų vykdo grupėse (grupinės pratybos, projektinė veikla).Apie lopšelyje-darželyje teikiamą švietimo specialistų ir medicinos darbuotojų pagalbą tėvai informuojami elektroniniame dienyne, informacija viešinama grupės stenduose.Kovo ir lapkričio mėn. organizuotos „Atvirų durų savaitės“ – švietimo pagalbos specialistų ir SUP vaikų tėvų (globėjų) individualūs susitikimai. Parengtos 8 pritaikytos ikimokyklinio ir priešmokyklinio ugdymo programos vaikams, turintiems didelių ir labai didelių SUP.Nuolat atnaujinamos ugdymo priemonės logopedų, specialiojo ir socialinio pedagogų kabinetuose. |
| * 1. Užtikrinti visų lopšelio-darželio bendruomenės narių emocinę gerovę.
 | Didės tėvų įsitraukimas į vykdomas fizinio aktyvumo ir sveikos gyvensenos veiklas. | Vykdomas bendruomenės švietimas stiprinant emocinį raštingumą. Įgyvendinamos socialinio emocinio ugdymo (SEU) programos „Laikas kartu“ priešmokyklinio ugdymo ir „Kimochis“ – 4 ikimokyklinio ugdymo grupėse.6 grupių tėvų susirinkimuose pristatytos SEU programos.Priimti susitarimai dėl visiems bendruomenės nariams priimtinų bendravimo ir bendradarbiavimo būdų ir formų.Peržiūrėti ir atnaujinti lopšelio-darželio dokumentai (4), reglamentuojantys elgesio normas įstaigoje.Organizuoti darbuotojams smurto ir priekabiavimo prevencijos mokymai, mokymuose dalyvauja 100 % darbuotojų.Organizuoti 5 prevenciniai renginiai vaikams.Vykdoma nuosekli SEU programų įgyvendinimo priežiūra.  | Visi pedagogai dalyvavo „Olimpinės kartos“ mokymuose, kurių metu stiprino emocinį raštingumą.Rugsėjo mėn. vykusių grupių tėvų susirinkimų metu tėvams buvo pristatytos socialinio emocinio ugdymo (SEU) programos „Laikas kartu“ priešmokyklinio ugdymo grupėje ir programa „Kimochis“ ikimokyklinio ugdymo grupėse.Parengta ir patvirtinta „Darbuotojų smurto ir priekabiavimo politika“. Visi darbuotojai supažindinti pasirašytinai.Parengta ir patvirtinta lopšelio-darželio 2023–2025 metų korupcijos programa, įgyvendinimo planas bei rekomendacijos dėl veiksmų, susidūrus su korupcinio pobūdžio veikla.Peržiūrėtos ir atnaujintos „Darbo tvarkos taisyklės“, „Darbuotojų etikos kodeksas“.UAB „Verslo Aljansas“ organizavo darbuotojams smurto ir priekabiavimo prevencijos mokymus, mokymuose dalyvavo 100 % darbuotojų.Vaikams organizuoti 8 socialinio emocinio ugdymo (SEU) ir prevenciniai renginiai.Vykdyta SEU programų įgyvendinimo grupėse priežiūra (kartą į ketv.), stebėsenos rezultatai aptarti mokytojų tarybos posėdyje birželio mėn.  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. - |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengta ir pateikta paraiška „eTwinning“ mokyklos ženkleliui 2023–2024 m. gauti. | Lopšeliui-darželiui suteiktas „eTwinning“ mokyklos ženklelis 2023–2024, patvirtinantis sėkmingą bendruomenės veiklą, įgyvendinant „eTwinning“ projektus. |
| 3.2. Pasirašytos 3 bendradarbiavimo sutartys. | Pasirašytos bendradarbiavimo sutartys su Kėdainių sporto centru, asociacija „Aktyviai“ ir VšĮ „Robotikos akademija“ dėl paslaugų teikimo ir bendrų veiklų vykdymo. |
| 3.3. Vadovaujantis Švietimo įstatymo 59 str. pakeitimu, nuo 2023-09-01 studijuoju Vilniaus universiteto Vadybos magistrantūros studijų programą. | Studijų metu įgytos vadybos, lyderystės žinios ir kompetencijos užtikrina kokybišką vadovavimą įstaigai. |